open-index/open-wikipedia-markdown huggingface dataset:
Charles Anthony Santiago

**Charles Anthony a/l R. Santiago** (lahir 1 November 1960) ialah seorang ahli politik Malaysia keturunan India dari Parti Tindakan Demokratik (DAP), sebuah parti komponen gabungan Pakatan Harapan (PH). Beliau juga Pengerusi  Ahli Parlimen untuk Hak Asasi Manusia rantau ASEAN (APHR). Beliau berkhidmat sebagai Ahli Parlimen (MP) Klang dari Mac 2008 hingga November 2022, Pengerusi Jawatankuasa Pilihan Hak Asasi Manusia dan Hal Ehwal Perlembagaan dari Disember 2019 hingga November 2022 dan Pengerusi Air Negara Suruhanjaya Perkhidmatan (SPAN) dari November 2018 hingga Oktober 2020

## Penglibatan dalam pertubuhan bukan kerajaan
Charles Santiago pertama kali dipilih ke Parlimen pada pilihan raya 2008 memenangi kerusi Klang daripada gabungan Barisan Nasional (BN) yang memerintah ketika itu.[6] Sebelum pemilihannya, Charles  Santiago adalah seorang ahli ekonomi[7] dan bekerja untuk pertubuhan bukan kerajaan seperti Gabungan Menentang Penswastaan ​​Air[8] dan Monitoring Sustainability of Globalisation Malaysia.[9] Santiago telah dipilih semula ke Parlimen bagi kawasan Klang pada pilihan raya umum 2013 dan 2018 berturut-turut.

## Keputusan pilihan raya

## Rujukan

## Pautan luar
* Monitoring Sustainability of Globalisation
Siti Mariah Mahmud

Dr. **Siti Mariah Mahmud** (lahir 14 Februari 1958) merupakan ahli politik Malaysia berketurunan Melayu. Beliau sebelum ini berkhidmat sebagai EXCO Kesihatan, Kebajikan, Pemberdayaan Wanita dan Keluarga Selangor di bawah pentadbiran Dato' Seri Amirudin Shari dari tahun 2018 hingga 2023 dan berkhidmat sebagai ADN  selama sepenggal. Di peringkat parti, beliau merupakan Naib Presiden AMANAH Lantikan. 

Ketika di dalam PAS beliau merupakan ahli Jawatankuasa PAS Pusat dan Timbalan Ketua Dewan Muslimat PAS Pusat.

## Pendidikan
Beliau memperolehi ijazah sarjana muda perubatan dari Universiti Kaherah, Mesir serta Sarjana Fisiologi dari University of London United Kingdom dan Sarjana Pengurusan Perniagaan dari Universiti Kebangsaan Malaysia, Selangor.

## Kerjaya
Beliau pernah menjadi pegawai perubatan dah pensyarah di Universiti Kebangsaan Malaysia (UKM) 

## Politik
Dalam Pilihan Raya Umum Malaysia 2008 beliau mengalahkan calon dari Barisan Nasional, S.A. Vigneswaran dengan majoriti sebanyak 20,751 undi. Beliau memperolehi 38,630 undi berbanding lawannya memperolehi hanya 17,879 undi. Majoriti yang diterima oleh beliau adalah yang tertinggi pernah dicatatkan oleh calon PAS walaupun beliau bertanding dalam kawasan Parlimen yang mempunyai peratusan pengundi India agak tinggi.

Pada Pilihan Raya Umum Malaysia 2018, beliau dipindahkan dari Parlimen Kota Raja ke DUN Seri Serdang. Beliau mengharungi cabaran yang besar untuk menentang penyandang Noor Hanim Ismail dari PAS yang bertanding atas gabungan Pakatan Rakyat pada pilihan raya sebelumnya dan Ketua Pembangkang dari Barisan Nasional, Dato' Dr. Mohamed Satim Diman.

## Keputusan pilihan raya

## Rujukan

## Pautan luar
* Biodata di Parlimen Malaysia
* Biodata di laman PRU12 PAS
Sivarasa Rasiah

**Sivarasa a/l K. Rasiah** (Bahasa Tamil: சிவராசா ராசையா; lahir 8 Disember 1956) ialah bekas Timbalan Menteri Pembangunan Luar Bandar. Beliau merupakan ahli politik Malaysia berbangsa India berketurunan Tamil Sri Lanka dari Parlimen Sungai Buloh (sebelum ini nama Parlimen ini adalah Subang), Selangor dalam Parti Keadilan Rakyat. Beliau merupakan seorang peguam di Malaysia. Beliau merupakan Naib Presiden Parti Keadilan Rakyat. Beliau menjadi peguam Datuk Seri Anwar Ibrahim semasa anak guamnya menghadapi tuduhan meliwat Shaiful Bukhari Azlan.

## Pendidikan
Beliau merupakan pemegang Ijazah Sarjana Muda, Kelas Pertama dalam bidang Genetik dari Universiti Malaya.

## Politik
Dalam Pilihan Raya Umum Malaysia 2008 beliau mengalahkan calon dari Barisan Nasional, S. Murugesan dengan majoriti sebanyak 6,709 undi. Beliau memperolehi 35,024 undi berbanding lawannya memperolehi hanya 28,315 undi. 

## Keputusan pilihan raya

## Rujukan

## Pautan luar
* laman blog
* Biodata dari Parlimen
*
Blues (Genre Muzik)

**Blues** (ringkasan ungkapan Inggeris *blue devils* "kemurungan, kerunsingan akibat ketagihan arak, haru-biru") adalah sejenis genre muzik berdasarkan penggunaan nada blue. Ia muncul di kalangan komuniti kulit hitam keturunan hamba abdi di Amerika Syarikat di mana lagu-lagu genre ini sering meluahkan nasib keperitan hidup seharian mereka sambil menerapkan banyak unsur penting dibawa pengalaman mereka termasuk dari gereja (yakni lagu-lagu ''gospel'') dan tempat kerja membanting tulang di ladang-ladang.

Blues turut mempengaruhi muzik popular Amerika dan Barat terkemudian, di mana ia menjadi akar kepada jazz, rhythm and blues, rock and roll, bluegrass, hip-hop, dan bentuk-bentuk muzik popular lainnya. Genre ini telah dimasyhurkan ke seluruh dunia dengan penerapan unsur setempat termasuk dalam rantau Nusantara: kugiran Blues Gang terkenal di Malaysia menyanyikan lagu-lagu genre ini berlatarbelakangkan pedalaman Negeri Sembilan malah menggunakan loghatnya sekali.

## Rujukan
Lim Lip Eng

**Lim Lip Eng** merupakan seorang ahli politik dari Kuala Lumpur, Malaysia. Beliau kini merupakan Ahli Parlimen bagi kawasan Kepong, Kuala Lumpur atas tiket Parti Tindakan Demokratik (DAP) di dalam gabungan Pakatan Harapan (PH). Lim sebelum ini merupakan Ahli Parlimen bagi kawasan Segambut selama dua (2) penggal dari tahun 2008 hingga 2013. Pada pilihan raya umum Malaysia 2018, beliau berjaya memenangi kerusi kawasan Kepong, Kuala Lumpur. Beliau menggantikan kepimpinan Yang Berhormat Tan Seng Giaw yang telah bersara dalam arena politik.

Pada 16 Mac 2023, Lim Lip Eng telah diperintahkan oleh Mahkamah Tinggi untuk membayar ganti rugi berjumlah RM2 juta kepada sebuah firma e-dagang MonSpace (M) Sdn Bhd dan pengasasnya, Datuk Seri Jessie Lai.
Hakim Datuk Akhtar Tahir membuat keputusan itu selepas mendapati Lim Lip Eng bertanggungjawab memfitnah Lai dan MonSpace yang bertindak selaku plaintif pertama dan kedua dalam tuntutan saman difailkan mereka.

## Keputusan pilihan raya

## Rujukan


## Pautan luar
* Biodata di Parlimen Malaysia
Lo' Lo' Mohamad Ghazali

**Dr. Lo' Lo' Dato' Haji Mohamad Ghazali** (; 2 Ogos 1957 – 17 Julai 2011) merupakan Ahli Parlimen Titiwangsa, Kuala Lumpur dari parti PAS. Beliau merupakan Ahli Jawatankuasa PAS Pusat dan AJK Dewan Muslimat PAS Pusat. Beliau juga merupakan pengarah eksekutif di Pusat Perubatan Kohilal.

## Pendidikan

Beliau dilahirkan pada 2 Ogos 1957 di Kuala Kangsar, Negeri Perak. Beliau pernah bersekolah di Sekolah Kebangsaan Connolly, Ipoh, Sekolah Raja Perempuan Taayah, Ipoh, Perak kemudian ke Kolej Islam Kelang, Selangor. Beliau menyambung pelajaran  di Universiti Kebangsaan Malaysia jurusan perubatan. Beliau pernah menjadi ahli Majlis Kepimpinan Pelajar UKM.

Seterusnya belajar di Adelaide Alternative Medicine & Surgery - Acupunturist.

Beliau pernah terlibat dalam KHIM, Yayasan Amal Malaysia, Persatuan Pengguna Islam Malaysia, PAPISMA, Persatuan Allergy & Aesthetic, Persatuan Hypertension, AFMY, ABIM, Al Khadeem, JIM, Persatuan Alumni FPUKM, Alumni ALKIS dan Alumni SISTA.

## Keluarga

Bapanya ialah Dato' Haji Mohd Ghazali Abdullah yang merupakan Imam Besar Masjid Negara yang pertama yang juga bekas Mufti Perak manakala ibunya Datin Hjh Zainab Mohd Salleh. Suami beliau ialah Prof Madya Dr Aminuddin Abd Hamid Karim yang merupakan pensyarah perubatan. 

Anak-anak beliau ialah Mawaddah, Muhd Fawwaz, Sakinah, Muhd Farhan manakala menantu beliau ialah Mohd Azizy (suami Mawaddah) dan Nur Hafizzah (isteri Fawwaz). Beliau juga mempunyai seorang cucu iaitu 'Izz Nu'man (anak Mawaddah).

## Kerjaya
Beliau pernah berkhidmat di Hospital Besar Alor Star, Kedah sebagai pegawai perubatan dari 1983 hingga 1985. Kemudian bertugas di Pusat kesihatan Besar Pokok Sena, Kedah dari 1985 sehingga 1987, Hospital Besar Kuala Lumpur (1987-1988), Pusat rawatan Islam Kuala Lumpur (1988-1994) dan menjadi pegawai perubatan dan pengarah eksekutif Pusat Perubatan KOHILAL, Kuala Lumpur dari 1994 sehingga akhir hayat beliau.

Beliau juga pernah menjadi Ahli Lembaga Pengarah Harakah milik PAS.

## Politik

Dalam Pilihan Raya Umum Malaysia 2008 beliau mengalahkan calon dari Barisan Nasional - UMNO, Datuk Aziz Jamaludin Mhd. Tahir dengan majoriti sebanyak 1,972 undi. Beliau memperolehi 17,857 undi berbanding lawannya memperolehi hanya 15,885 undi. Beliau merupakan di antara 3 calon Dewan Muslimat PAS yang memenangi pilihan Raya Umum tersebut. Kemenangan beliau merupakan kemenangan pertama PAS Wilayah Persekutuan setelah lebih 30 tahun PAS cuba bertapak di Kuala Lumpur.

Beliau juga pernah menjadi calon Parlimen Bukit Gantang, Perak pada tahun 2004, kalah di tangan calon Barisan Nasional, Tan Lian Hoe.

## Meninggal dunia
Pada hari Ahad, 17 Julai 2011 jam 10.13 malam, beliau meninggal dunia di Hospital Selayang pada usia 54 tahun. Sebelum itu beliau berhadapan masalah barah yang serius. Jenazah beliau disembahyangkan di Masjid al-Akram, Datuk Keramat dan disemadikan di Tanah Perkuburan Islam Datuk Keramat. Pilihan raya kecil Titiwangsa tidak dapat diadakan kerana tempoh parlimen sudah melepasi tiga tahun sejak pilihan raya umum yang lalu.

## Rujukan

## Pautan luar
* Blog Dr Lo' Lo'
* Profil di Parlimen 
* Pusat Perubatan Kohilal
Haplochromis serranus

***Haplochromis serranus*** adalah sejenis spesis ikan di dalam keluarga Cichlidae. Ia ditemui di Kenya, Tanzania, dan Uganda. Habita semulajadinya adalah tasik air tawar. Ia diancam kemusnahan habitat. 

## Sumber
* Bayona, J.D.R. 2005.  Haplochromis serranus.   2006 IUCN Red List of Threatened Species.   Diperoleh pada 4 Ogos 2007.
Fong Kui Lun

**Fong Kui Lun** merupakan Ahli Parlimen Bukit Bintang, Kuala Lumpur dari DAP. Dalam Pilihan Raya Umum Malaysia 2008 beliau mengalahkan calon dari Barisan Nasional, Datuk Lee Chong Meng dengan majoriti sebanyak 14,277 undi. Beliau memperolehi 26,811 undi berbanding lawannya memperolehi hanya 17,314 undi.

## Kes
### Tumbuk peragut
Pada 16 Ogos 2012, beliau menumbuk bahagian bahu seorang  peragut telefon mudah alih seorang wanita  ketika lelaki berkenaan berlari melepasinya lalu berjaya ditangkap di jalan berhampiran Shaw Parade, Pudu, Kuala Lumpur ketika beliau sedang berjalan menuju ke keretanya selepas makan tengah hari.

## Isu & Kontroversi
### Menafikan Islam Agama Persekutuan
Beliau antara Adun DAP yang berkeras menafikan bahawa agama Islam adalah agama persekutuan sepertimana termaktub dalam Perlembagaan Persekutuan. Beliau bertegas mendakwa bahawa negara Malaysia merupakan negara sekular dan sebarang usaha untuk memperkasa Islam hendaklah dihalang. .

### Menyokong Festival Better Beer 2017
Beliau antara ADUN bukan Islam yang membantah pihak DBKL yang tidak membenarkan penganjuran festival arak diadakan di Kuala Lumpur. . Festival tersebut tidak dibenarkan kerana terdapat ancaman dari pihak militan untuk mensabotaj festival tersebut.

### Melancarkan Kempen Anti Negara Islam
Beliau bertanggungjawab menganjurkan Kempen Anti Negara Islam dalam usaha mahu menghapuskan Islam di Malaysia. Tindakan tersebut dianggap biadap kerana tidak menghormati Perlembagaan Persekutuan Malaysia yang jelas menyatakan bahawa Islam adalah agama Persekutuan. .

## Keputusan pilihan raya

## Pautan luar
* Biodata di Parlimen Malaysia 

## Rujukan
Liter

Liter merupakan unit untuk isipadu. Terdapat dua simbol untuk liter yakni huruf rumi L di dalam huruf kecil (**l**) dan huruf besar (**L**). Liter wujud di dalam beberapa versi sistem metrik; walaupun bukan merupakan unit SI, ia diterima untuk digunakan bersama unit SI. Unit antarabangsa untuk isipadu adalah meter padu (m³). Satu liter bersamaan dengan 1 desimeter padu (dm³).

## Asal-usul
Perkataan "liter" diterbitkan daripada unit Perancis yang lebih tua, *[[Unit pengukurn Perancis|litron]]*, yang mana nama ini datang daripada bahasa Yunani melalui bahasa Latin. Sistem metrik asal menggunakan liter sebagai unit asas.

## Takrifan
Satu liter ditakrifkan sebagai *sebuah panggilan khas untuk satu desimeter padu* (1 L = 1 dm³). Maka 1 L = 0.001 m³ (secara tepat). Jadi 1000 L = 1 m³.

## Awalan SI digunakan pada liter
Liter boleh digunakan dengan mana-mana awalan SI. Milimeter adalah yang paling biasa digunakan, ditakrifkan sebagai satu per seribu liter (satu sebtimeter padu). Ia adalah pengukuran yang biasa digunakan, terutamanya di dalam ubatan serta masakan. Unit-unit lain boleh ditemukan di dalam jadual di bawah, istilah yang lebih selalu digunakan adalah bercetak tebal.

## Pautan luar
* BIPM's "SI Brochure"
* BIPM's "(Table 6 -) Non-SI units accepted for use with the International System"
* NIST note on SI units
* NIST recommends uppercase letter L
* UK National Physical Laboratory's "Internationally recognised non SI units" page
L

**L** adalah huruf kedua belas daripada kesemua '''huruf Rumi'''. Namanya di dalam bahasa Melayu adalah **el** yakni mengikut namanya di dalam bahasa Inggeris ().

## Sejarah

Huruf **L** diterbitkan daripada tongkat atau kambing Semitik yang mana mewakili . Ini mungkin secara asalnya adalah berdasarkan hieroglif Mesir yang mana telah diadaptasikan oleh oleh orang Semit untuk tujuan pengabjaban. Huruf Yunani Lambda Λ (huruf besar) atau λ (huruf kecil), yang juga merupakan huruf Etruskan serta latin, mewakili bunyi yang sama sebagaimana huruf Semitik tersebut.

## Maksud bagi L
:*Lihat [[L (nyahkekaburan)]]*
## Kod-kod pengkomputeran

## Lihat juga

Ł, Ll, £
Kh-59

**Kh-59 Ovod**, nama pengenalan NATO **AS-13 Kingbolt** adalah peluru berpandu kruis taktikal Rusia yang dikeluarkan oleh syarikat Raduga, pertama kali dipamerkan pada November 1991 di Pameran Pertahanan Dubai.

Peluru berpandu ini digerakkan oleh enjin yang menggunakan bahan api serbuk, dan mengabungkan pemecut bahan api serbuk di bahagian ekor. Penstabil lipat diletakkan di bahagian depan peluru berpandu, manakala sayap dan kemudi di bahagian belakang.

Kelainan lain bagi **Kh-59ME** (nama pengenalan NATO **AS-18 Kazoo**), mempunyai kepala peledak yang lebih besar dan menggunakan enjin kipas turbo dan bukannya enjin bahan api serbuk, tetapi ia masih mengekalkan alat pemecut bahan api serbuk. Ia juga mempunyai 2 sistem panduan. Sebaik dilancarkan, peluru berpandu ini akan menggunakan sistem panduan inersia untuk memandunya ke kawasan sasaran dan kemudiannya juruterbang akan menggunakan sistem TV untuk menghala peluru berpandu ini menuju ke sasaran.

## Peluru berpandu kruis setanding
* AGM-84E SLAM

## Pautan luar
*Keterangan peluru berpandu Kh-59 di laman web ''Chinese Defence Today''
*Kh-59 di laman web ''deagel.com''
*Kh-59 di laman web ''missilethreat.com''
Voodoo

**Voodoo** [vu-du] ialah tradisi dan kepercayaan seakan-akan animisme dan semangat yang berasal dari Afrika Barat. Agama "Vodun" merupakan asas kepercayaan ini, namun ia turut menerapkan  unsur-unsur Katolik dan adat masyarakat setempat termasuk dari kalangan orang Fon, Ewe dan Yoruba. Voodoo kini menonjol di Dunia Baru (lazimnya merujuk pada Amerika) kerana pengaruh hamba-hamba yang datang dari Afrika.

Terdapat beberapa cabang dalam kepercayaan ini yang lazim diketahui, terutamanya Vodou Haiti dan Voodoo Louisiana.
Hari Showa

adalah cuti umum tahunan di Jepun yang disambut pada 29 April. Ia memperingati hari keputeraan Maharaja Hirohito (Shōwa), maharaja yang memerintah sebelum, semasa dan selepas Perang Dunia Kedua (dari 1926 ke 1989). Tujuan utama cuti ini adalah "untuk mengenang kembali zaman Shōwa apabila pemulihan dibuat selepas hari-hari yang bergolak, dan berfikir mengenai masa depan negara."

## Sejarah
Maharaja Showa telah mangkat pada 7 Januari 1989. Pada 29 April, hari tersebut tidak lagi disambut sebagai Hari Keputeraan Maharaja tetapi ditetapkan sebagai Hari Kehijauan, sebahagian daripada Minggu Emas di Jepun. Selepas beberapa siri perundangan dalam Parlimen Jepun, akhirnya 29 April dijadikan sebagai Hari Shōwa manakala Hari Kehijauan dipindahkan kepada 4 Mei.

## Lihat juga
* Kalendar Jepun
Nagalang

Nagalang adalah sebuah kampung di Labuan yang terletak bersebelahan dengan Kerupang I dan lapangan terbang. Nama Nagalang adalah hasil cantuman 'naga' dan 'helang'. Nagalang terkenal sebagai tempat memancing ikan pinggir pantai kerana kampung ini terletak berhampiran laut.
Kerupang

**Kerupang** merupakan salah sebuah kampung yang terdapat di Labuan, Malaysia. Kerupang terletak bersebelahan dengan kampung Pantai dan Nagalang. Terdapat 3 bahagian yang membentuk Kerupang iaitu Kerupang I, Kerupang II dan Kerupang III. Terdapat sebuah sekolah rendah di Kerupang iaitu Sekolah Kebangsaan Kerupang. .
Blas padi

Penyakit **blas padi** disebabkan oleh kulat Pyricularia grisea Sacc. (sinonim Pyricularia oryzae Cavara) adalah salah satu penyakit penting pada tanaman padi (Rossman et al. 1990). Penyakit ini telah merosotkan hasil tanaman padi di Asia Tenggara dan Amerika Selatan sekitar 30-50% (Baker et al. 1997; Scardaci et al. 1997) dan mengakibatkan kerugian berjuta-juta dolar Amerika (Shimamoto et al. 2001). Di Indonesia serangan penyakit blas mampu merangkumi keluasan 1.285 juta haktar atau sekitar 12% dari luas keseluruhan pertanaman padi di Indonesia.

Antara sebab penyebaran penyakit blas padi yang meluas adalah kerana kebanyakan padi yang ditanam adalah dari satu jenis sahaja, iaitu keseragaman genetik padi yang di tanam. Mempelbagaikan genetik yang dipelihara dari sumber semulajadi merupakan salah satu faktor penting sebagai tunjang merangsangkan ketahanan padi. Spesies tanaman liar adalah salah satu alternatif sumber kepelbagaian genetik. Menggunakan spesies liar dalam program menyemarakkan tanaman padi telah banyak dilakukan (Jena dan Khush 1989; Sitch dan Romero 1990).

Dalam rangka pembangunan variasi padi yang tahan penyakit blas, penelitian telah dilakukan untuk menganalisis gen pengendali ketahanan terhadap penyakit blas pada spesies padi liar Oryza rufipogon (IRGC # 105491). Spesies padi liar yang berpotensi untuk program perbaikan adalah kultivar IR64, yaitu hasil analisis molekuler QTL untuk sifat kuantitatif daya hasil kualiti benih dan QTL untuk sifat ketahanan terhadap penyakit blas pada populasi BC2F3 dari persilangan IR64/O. rufipogon//IR64 (Septiningsih et al. 2003; Utami et al. 2001). IR64 telah dikenal sebagai baka padi yang popular dan berdaya tahan terhadap penyakit blas di sawah (Bonman et al. 1989; Roumen 1992). Namun demikian, hasil pemantauan perkembangan penyakit blas yang dilakukan akhir-akhir ini menunjukkan bahwa penyakit blas telah meluas dari padi biasa ke padi sawah, termasuk variati IR64. Perkembangan selular dan morfologi P. grisea sangat adaptif pada tanaman padi yang dijangkitinya, di samping itu kulat patogen ini juga mempunyai keragaman genetik yang tinggi (Dean et al. 1994).
KEPD 350

**TAURUS KEPD 350** ialah peluru berpandu kruis, pelancaran udara Jerman/Sweden. Ia dibangunkan oleh TAURUS Systems GmbH dan digunakan oleh Jerman dan Sepanyol. TAURUS Systems adalah syarikat usahasama antara LFK (EADS/MBDA) dan Saab Bofors Dynamics.



## Gambaran keseluruhan
Peluru berpandu ini mengabungkan ciri-ciri halimunan dan mempunyai jarak operasi melebihi 500 km. Taurus dijana oleh enjin kipas turbo dan mencapai kelajuan Mac 0.8 - 0.9. Ia boleh dibawa oleh pesawat Tornado, Eurofighter Typhoon, Gripen dan F/A-18. Kepala peladak berganda 499 kg yang dikenali sebagai *Mephisto* mempunyai cas-awal dan cas penembusan awal untuk membuang tanah atau memasuki kubu, dan seterusnya fius penangguh boleh ubah akan mengawal letupan kepala pelak utama. Berat peluru berpandu ini adalah kira-kira 1,400 kg dan ukur lilit maksimum 1 m. Sasaran tujuan adalah kubu yang diperkukuh, arahan, kawalan dan komunikasi; kemudahan lapangan terbang; kemudahan pelabuhan;tempat simpanan AMS/peluru; kapal/kapal selam di pelabuhan dan jambatan.
Peluru berpandu ini juga mempunya sistem penyerakkan sebagai mekanisme perlindungan diri.

Perancang misi akan memprogram peluru berpandu dengan lokasi sasaran, pertahanan udara dan merancang laluan darat, kemudian peluru berpandu ini menggunakan laluan penerbangan dakapan-permukaan rendah yang akan dibantu oleh INS, IBN, TRN dan GPS sehingga hampir kepada sasaran. TAURUS KEPD 350 adalah satu-satunya peluru berpandu terbantu *stand-off* tepat yang berupaya dikemudikan pada jarak yang jauh tanpa sokongan sistem GPS. Apabila peluru berpandu ini memulakan manuver pendakian ke altitud yang diinginkan untuk mencapai kemungkinan perolehan dan penembusan sasaran yang terbaik. Semasa penerbangan kruis, kamera infra merah beresolusi tinggi boleh menyokong pengendalian dengan menggunakan IBN dan ia juga digunakan menyerang sasaran bebas GPS. Peluru berpandu ini akan mencuba untuk memdankan imej kamera dengan model sasaran 3D yang dirancang. Sekiranya tidak berjaya, ia akan bertukar ke sistem pengemudian yang lain, atau, jika terdapat risiko tinggi kerosakan sampingan, ia akan dipandu ke tempat musnah yang telah ditandakan. Oleh itu ia dapat mengalih risiko serangan yang tidak tepat dan kesan sampingan yang tidak dikehendaki.

### Eksport
Tentera Sepanyol membeli 43 peluru berpandu ini. Negara-negara lain juga menunjukkan minat terhadap sistem peluru berpandu *standoff* panduan tepat.

## Pengendali
* : 600 unit dipesan untuk Luftwaffe yang bernilai €570 juta
* : 43 unit dipesan untuk Tentera Udara Sepanyol

## Lihat juga
* HOPE/HOSBO
* Storm Shadow
* AGM-158 JASSM

## Nota dan rujukan

*www.taurus-systems.de Laman web ''Taurus.de''
Md Sirat Abu

**Md Sirat Abu** (lahir 11 April 1959) merupakan Ahli Parlimen Bukit Katil, Melaka dari Barisan Nasional - UMNO. Dalam Pilihan Raya Umum Malaysia 2008 beliau mengalahkan calon dari Parti Keadilan Rakyat, Khalid Jaafar  dengan majoriti sebanyak 1,758 undi. Beliau memperolehi 30,975 undi berbanding lawannya memperolehi hanya 29,217 undi. 

Md Sirat dipilih untuk Parlimen persekutuan pada pilihan raya 2008, yang telah dicalonkan oleh UMNO untuk bertanding kerusi di hadapan penyandangnya, Ruddin Ab Ghani. Beliau pernah berkhidmat sebagai Presiden Majlis Perbandaran Melaka dan setiausaha politik kepada Ketua Menteri Melaka, Mohd Ali Rustam. Beliau digugurkan daripada senarai calon UMNO untuk pilihan raya umum 2013, memihak kepada Mohd Ali, yang ingin berpindah ke parlimen persekutuan. Tindakan Mohd Ali gagal apabila kerusi itu jatuh ke Parti Keadilan Rakyat Shamsul Iskandar Md Akin.

## Keputusan pilihan raya

## Anugerah
* 
**  Kesatria Mangku Negara (KMN) (2006)
* 
**  Darjah Mulia Seri Melaka (DMSM) – **Datuk** (2002)
** Jaksa Pendamai (JP) (2000)

## Rujukan
A. Karim Jais

**A. Karim Jais** (1946 &mdash; 10 April 1999) merupakan salah seorang penyanyi pujaan ramai era 60-an / 70-an yang sering mendendangkan lagu-lagu di radio Malaysia.

Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah ""pop yeh-yeh"" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran Kumpulan Les FentonesLes Fentones.

### Album
*

## Lagu-lagu
* Julaidah
* Bahgia Berubah Derita
* Suasana Jiwa
* Si Dara Jelita
* Membisu Seribu Kata
* Harapan Cinta
* Julaidah
* Kecewa Cinta
* Peristiwa Meracun Hati

## Pautan luar
* A. Karim Jais
* http://gamesfather.com/video/BestY5hJPPXLYxs.htm
* A. Karim Jais
* Popoknet
Afidah Es

**Moliana Suparnoh** atau lebih dikenali sebagai **Afidah Es** (lahir 26 Mac 1944) merupakan seorang penyanyi Melayu era 60-an / 70-an yang sering mendendangkan lagu-lagu di radio Singapura dan Malaysia. 

Afidah Es juga merupakan isteri kepada penyanyi tahun 60-an, iaitu M. Osman, dan ibu kepada Aziz M. Osman dan Dato Zulkifli M.Osman.

Beliau banyak membintangi drama TV dan radio RTM dari tahun 70-an serta menjadi pengalih suara dalam drama episod Jepun.

Afidah Es juga merupakan penerbit syarikat produksi Paradigmfilm Sdn Bhd.

## Filemografi

### Filem

### Drama

### Telefilem

### Iklan

## Diskografi

### Lagu-lagu
* Tuju Bahgia 1966
* Mata Keranjang 1967
* Sumpahan Jiwa 1968

## Rujukan


## Pautan luar
* afidah es & orkes nirwana _ sumpahan jiwa
*
Seri Utama Mahkota Wilayah

**Darjah Yang Mulia Mahkota Wilayah Pangkat Pertama, Seri Utama Mahkota Wilayah** (SUMW) adalah pangkat pertama dalam Darjah Kebesaran Yang Mulia Mahkota Wilayah. Penyandang darjah ini akan memegang gelaran Datuk Seri Utama. Isteri penyandang pula memegang gelaran Datin Seri Utama. Darjah kebesaran ini hanya dikurniakan kepada individu yang mempunyai sumbangan besar terhadap Wilayah Persekutuan Kuala Lumpur, Labuan dan Putrajaya. 

Penerima sulung SUMW adalah mantan perdana menteri YABhg Tun Datuk Seri Utama Dr. Mahathir Mohamad dan Ketua Menteri Sarawak yang juga mantan Menteri Wilayah Persekutuan Allahyarham Tun Datuk Seri Utama Haji Abdul Taib Mahmud. Terbaru YBM Senator Datuk Seri Utama Tengku Zafrul Aziz.

## Rujukan
Ahmad Hamzah

Datuk Seri Haji **Ahmad bin Hamzah** ialah ahli politik Malaysia berketurunan Melayu. Beliau merupakan mantan Timbalan Menteri Pertanian (2020-2022), mantan Ahli Parlimen  selama tiga penggal (2008-2022) dan mantan ADUN  selama tiga penggal (1999-2008). 

Ahmad telah mengumumkan hasrat untuk tidak mempertahankan kerusi Parlimen Jasin untuk Pilihan raya umum Malaysia ke-15 bagi memberi peluang kepada pemimpin muda untuk menggalas tanggungjawab.

## Keputusan pilihan raya

## Kehormatan
*  :
**  Darjah Cemerlang Seri Melaka (DCSM) - **Datuk Wira** (2004)
**  Darjah Gemilang Seri Melaka (DGSM) - **Datuk Seri** (2016)

## Rujukan
Prachanda

**Prachanda** (Devanagari: प्रचण्ड **' , nama penuh: **Chhabilal Dahal**, kemudian **Pushpa Kamal Dahal*', lahir pada [[11 Disember]] [[1954]]) ialah ketua [[Parti Komunis Nepal (Maois)]] yang dipilih sebagai [[Perdana Menteri Nepal]] pertama sejak peralihan negara tersebut dari sistem beraja ke republik. Beliau juga merupakan pemimpin Tentera Pembebasan Rakyat, iaitu sayap ketenteraan Parti Maois. Di bawah kepimpinan beliau, Parti Maois melancarkan [[Perang Rakyat Nepal]] pada [[13 Februari]] [[1996]], yang menyaksikan kira-kira 13,000 orang Nepal terkorban.

Perluasan fahaman [[Marxisme-Leninisme]]-[[Maoisme]] oleh Prachanda agar mengambil kira keadaan di Nepal dikenali sebagai [[Prachanda Path]].

[[Dewan Perwakilan Nepal]] mengundi Prachanda untuk menjadi Perdana Menteri pada 15 Ogos 2008. Beliau mengangkat sumpah pada 18 Ogos 2008. Bagaimanapun, Prachanda meletak jawatan pada 4 Mei 2009 setelah tindakannya memecat ketua tentera Jeneral [[Rookmangud Katawal]] dibangkang oleh Presiden [[Ram Baran Yadav]].

"Prachanda" ialah [[nama samaran|*nom de guerre*]] (nama perang) beliau; ertinya "si bengis".



== Rujukan dan catatan ==


== Pautan luar ==
* [http://news.bbc.co.uk/2/hi/south_asia/5094948.stm Prachanda - hero or villain?] oleh Rabindra Mishra (perkhidmatan bahasa Nepal BBC)
* [http://www.nepalmonitor.com/2006/11/delhi_summit_legitimizes_maois.html Prachanda speech on democracy given at Hindustan Times Leadership Summit, New Delhi, India, 18 November 2006]  / [http://wstream.net/wstech/vod/prachanda/index.htm Video of the Speech (bersama Lord Neill Kinnock, Parti Buruh Great Britain)] 
* [http://espresso.repubblica.it/dettaglio/Prachanda:%20Our%20Revolution%20Won/1431107 L'Espresso-Interview with Prachanda: Our revolution won, November 2006] 
* [http://espresso.repubblica.it/rivoluzione_everest L'Espresso-Interview with Prachanda as Video, November 2006] 
* [http://www.kantipuronline.com/interview.php?&nid=77214 Wawancara dengan Kantipur Online]
* [http://hindu.com/thehindu/nic/maoist.htm Wawancara eksklusif dengan Prachanda, The Hindu (India), 8, 9, dan 10 Februari 2006]
* [http://www.countercurrents.org/nepal-perry230405.htm Wawancara dengan Prachanda]
* [http://news.bbc.co.uk/2/hi/south_asia/4707482.stm Wawancara BBC dengan Prachanda]
* [http://www.myfreenepal.com/posts/2005/June/June4-8.htm My Free Nepal] 
* [http://rwor.org/a/v21/1040-049/1043/interv.htm Interview with *Revolutionary Worker'' in 2000]
Ratu Hemas

**Gusti Kanjeng Ratu Hemas** merupakan permaisuri kepada Sultan Yogyakarta Sri Sultan Hamengkubuwono X. Baginda juga merupakan seorang ahli Dewan Perwakilan Daerah. GKR Hemas dilahirkan pada 31 Oktober 1952 di Jakarta sebagai orang kebanyakan.

Ratu Hemas dikurniakan 5 orang puteri:
* Gusti Raden Ayu Nurmalitasari
* Gusti Raden Ayu Nurmagupita
* Gusti Raden Ayu Nurkamnari Dewi
* Gusti Raden AYu Nurabra Juwita
* Gusti Raden Ayu Nurwijareni
John Tucker Must Die

***John Tucker Must Die*** (bhs. "John Tucker Mesti Mati") merupakan sebuah filem komedi sekolah tinggi Amerika Syarikat 2006 yang mengisahkan tentang tiga orang gadis (dilakonkan oleh Ashanti, Sophia Bush, dan Arielle Kebbel yang merancang untuk mematahkan hati seorang bintang bola keranjang yang juga mata keranjang, John Tucker (Jesse Metcalfe) selepas mereka mendapat tahu yang dia secara rahsia telah bercinta dengan ketiga-tiga mereka secara serentak dan yang memberitahu adalah "dia". Mereka telah melatih Kate (Brittany Snow) yang comel di dalam komplot mereka untuk memalukan si jahanam di khayalak ramai. Wayang ini telah diriliskan di Amerika Utara pada 28 Julai 2006. Ia telah diarahkan oleh Betty Thomas.

## Pelakon
*Jesse Metcalfe sebagai John Tucker
*Sophia Bush sebagai Beth
*Brittany Snow sebagai Kate
*Ashanti sebagai Heather
*Arielle Kebbel sebagai Carrie
*Penn Badgley sebagai Scott Tucker
*Jenny McCarthy sebagai Lori
*Fatso-Fasano sebagai Tommy
*Kevin McNulty sebagai Jurulatih Bola keranjang
*Patricia Drake sebagai Jurulatih Williams

## Pautan luar
* 
* 
* 
* 
* Beth di MySpace
* Carrie di MySpace
* Heather di MySpace
* Kate di MySpace
Fizik perubatan

**Fizik perubatan** ialah penggunaan fizik dalam perubatan. Ia umumnya adalah mengenai penggunaan fizik dalam pengimejan perubatan dan radioterapi, walaupun **ahli fizik perubatan** mungkin bekerja dalam bidang lain, contohnya penjagaan kesihatan. Jabatan fizik perubatan boleh wujud di hospital atau universiti dan kerjanya banyak berkaitan penyelidikan, pembangunan teknologi dan penjagaan kesihatan klinik.
Apertur

Dalam optik (dan juga fotografi) **apertur** adalah lubang bukaan cahaya yang boleh dilepasi. 
## Dalam fotografi

Bukaan kanta fotografi ialah lubang yang boleh disesuaikan dengan saiz yang berbeza dengan menggunakan cincin bukaan. Cincin ini di antara lensa dan pengatup. Cincin apertur adalah bulatan rata dengan lubang kecil di tengah. Lubang kecil dikenali sebagai *apertur*. Saiz aperture boleh diubah. Apabila bukaan yang sangat kecil hanya sedikit cahaya boleh masuk ke dalam kamera. Apabila bukaan besar, banyak cahaya boleh masuk.

Ini membolehkan jurugambar Mengawal jumlah cahaya mencapai filem atau sensor imej. Apertur itu berubah bersama-sama dengan kelajuan pengatup untuk mengawal jumlah cahaya yang memasuki kamera. Jumlah ini cahaya dipanggil pendedahan. Biasanya, kelajuan pengatup yang cepat tidak akan membiarkan banyak cahaya masuk (bermaksud gambar mungkin terhasil akan terlalu gelap), jadi jurugambar akan menggunakan aperture yang lebih besar untuk membetulkan ini. Kelajuan pengatup yang perlahan akan memerlukan aperture yang lebih kecil untuk menghentikan gambar yang terhasil terlalu terang.

Saiz apertur yang digambarkan sebagai "*f-stop*". Ini adalah nilai yang menggambarkan saiz lubang berhubung dengan panjang fokus kanta. Sebilangan nilai rendah seperti f1.4 atau f2.8; bermaksud apertur terbuka luas, dan membolehkan banyak cahaya masuk. Sebilangan nilai tinggi seperti f8 atau f11; bermakna bahawa aperture yang kecil, dan tidak membenarkan masuk banyak cahaya.
Islamofobia

**Islamofobia** adalah istilah kontroversi yang merujuk kepada prasangka dan diskriminasi pada Islam dan Muslim Istilah itu sendiri sudah digunakan pada tahun 1980-an tetapi menjadi popular selepas serangan 11 September 2001. Pada tahun 1997, Badan Amanah Runnymede mentakrifkan Islamofobia sebagai "rasa takut dan benci terhadap Islam lalu membawa kepada takut dan tidak suka kepada orang Islam," juga menyatakan ia juga merujuk kepada amalan mendiskriminasikan orang Islam dengan mengasingkan mereka dari kegiatan ekonomi, sosial dan kehidupan masyarakat. Islamofobia juga termasuk persepsi bahawa Islam mempunyai nilai yang tidak sama dengan budaya lain, lebih rendah dari nilai barat dan mempunyai ideologi politik yang ganas daripada (dikenali) sebagai satu agama

Pelbagai pendapat mengatakan peningkatan kecenderungan ke arah Islamofobia sebahagiannya diakibatkan oleh serangan 11 September, sementara mereka yang lain pula mengaitkannya dengan kehadiran orang Islam yang meningkat di negara barat. Pada bulan Mei 2002, European Monitoring Centre on Racism and Xenophobia (EUMC), satu pertubuhan pemantau Kesatuan Eropah, mengeluarkan laporan bertajuk "Summary report on Islamophobia in the EU after 11 September 2001" (Ringkasan laporan mengenai Islamofobia di Kesatuan Eropah selepas 11 September 2001), yang menggambarkan peningkatan insiden berkaitan Islamofobia di negara Eropah selepas 11 September 
Satu forum pada tahun 2001, "Stockholm International Forum on Combating Intolerance", mengisytiharkan satu deklarasi yang antara lainnya meletakkan islamofobia sebagai sesuatu yang melanggar nilai-nilai asas manusia: 

Rasisme, diskriminasi kaum, antisematisme, islamofobia, xenofobia, diskriminasi, keganasan dan pembunuhan kerana orientasi seks, dan apa jua bentuk sikap tidak toleransi, melanggar nilai-nilai asas manusia dan mengancam kebebasan masyarakat.

## Nota kaki
M. G. Pandithan

Tan Sri **M.G. Pandithan** (3 April 1940 - 30 April 2008) merupakan bekas Presiden Barisan Kemajuan India Se-Malaysia (AMIPF). Beliau meninggal dunia pada 30 April 2008 di Hospital Kuala Lumpur semasa berumur 68 tahun.

Pandithan merupakan bekas ahli parti Kongres India Malaysia (MIC). Beliau pernah bertelagah dengan Datuk Seri Samy Vellu pada 1988, dan kemudian dipecat dari parti pada 16 Julai 1988. Setelah gagal untuk kembali ke MIC, kemudian Pandithan menubuhkan dan menjadi Pengerusi AMIPF pada Julai 1990

## Kenangan jasa
Pada 10 September 2009, Jalan Berhala di Brickfields ditukar nama kepada Jalan M.G.Pandithan. Perkara itu diumumkan oleh Timbalan Menteri Wilayah Persekutuan, Datuk M. Saravanan.

## Rujukan
The Libertines

**The Libertines** merupakan sebuah kugiran rock Inggeris yang dibentuk di London pada 1997 dan aktif sehingga 2004. Sebahagian daripada apa yang dipanggil sebagai pergerakan pengembalian rock garaj ketika itu, kugiran ini diteguhkan oleh kerjasama penulisan lagu dan keserasian antara Pete Doherty (vokal/gitar irama), Carl Barât (vokal/gitar utama), John Hassall (bes) dan Gary Powell (dram).

Kugiran ini memperoleh kemahsyuran pada awal 2000-an. Walaupun pada awalnya kejayaan arus perdana mereka adala terhad, profil mereka semakin memuncak melalui sebuah single #2 dan album #1 di Carta UK. Pada Disember 2004, album  swa-judul mereka telah dipilih sebagai album kedua terbaik dalam tahun berkenaan oleh *[[NME]]*. Kedua-dua LP panjang penuh mereka telah diterbitkan oleh Mick Jones, dari kugiran punk British The Clash.

Walau bagaimanapun, muzik kugiran ini sering dibayangi oleh konflik dalamannya, kebanyakannya berpunca daripada ketagihan Doherti terhadap kokain dan heroin, menbawa kepada perpecahan kugiran ini. Ahli-ahli The Libertines telah menubuhkan kugiran baru, dengan tahap kejayaan komersil serta kritis yang berbeza-beza.

## Diskografi
;Album studio
* *Up the Bracket* (2002)
* *The Libertines* (2004)

## Lihat juga
*Peter Doherty
*Carl Barât
*John Hassall
*Gary Powell
*Babyshambles, Dirty Pretty Things, Yeti (kugiran-kugiran yang dibentuk oleh bekas ahli The Libertines)
*Senarai karya Libertines dan Babyshambles

## Rujukan

## Pautan luar
* The Libertines Bound Together The Libertines Bound Together - tapak rasmi jualan terbaik biografi Libertines/Peter Doherty/Carl Barât
* Laman Libertines di NME.COM
Pasar Tanjung

**Pasar Tanjung** adalah sebuah pasar tertutup yang terletak di Tawau. Ia merupakan pasar tertutup terbesar di Malaysia.

## Sejarah
Pembinaannya bermula pada tahun 1995 dengan kos sebanyak RM 25 juta, ia siap sepenuhnya pada bulan Jun 1999 sebelum digunakan pada bulan Oktober 1999. Pasar tiga tingkat ini dibina oleh Majlis Perbandaran Tawau (MPT) dan mampu memuatkan sebanyak 6,000 buah gerai di dalamnya serta dilengkapi kemudahan surau dan tandas. Ia merupakan sebuah projek pembinaan utama di Tawau pada tahun 1999 semenjak 1980-an.

Nama "Tanjung" diambil sempena kedudukan pasar ini yang terletak di kawasan Sri Tanjung di Tawau.

## Rujukan

## Pautan luar
*Pasar Tanjung di etawau.com
*Puadede.com
Masjid Al-Kauthar (Tawau)

**Masjid Al-Kauthar** (Bahasa Jawi: مسجد الكوثر) atau **Masjid Besar Tawau** adalah sebuah masjid di Tawau, Sabah, Malaysia. Ia merupakan masjid terbesar di Sabah dan ketiga terbesar di Malaysia. Di dirikan bersebelahan dengan kawasan laut di Jalan Persisiran dan Jalan Tun Hamdan (jalan ke Sabindo Square). Masjid ini boleh menampung sehingga 17,000 jemaah dalam satu-satu masa.

 

Masjid ini mempunyai tiga tingkat secara keseluruhannya. Tingkat pertama adalah tingkat untuk jemaah lelaki menunaikan solat, manakala tingkat kedua untuk jemaah wanita. Tingkat bawah pula adalah untuk menampung jemaah sekiranya tingkat satu dan dua telah penuh. Terdapat kawasan ditingkat bawah yang mempunyai dinding boleh alih digunakan untuk mengasingkan jemaah lelaki dan wanita.

## Sejarah
Pembinaan **Masjid Al-Kauthar** telah menelan belanja sebanyak RM 31.5 juta dan telah siap sepenuhnya pada Oktober 2002. Ia telah dirasmikan oleh Yang di-Pertuan Agong ketika itu yakni Tuanku Syed Sirajuddin Tuanku Syed Putra Jamalullail pada 13 Ogos 2004.

## Kemudahan
Masjid ini menyediakan dua cara untuk berwuduk iaitu cara moden dan cara kampung. Cara moden adalah dengan menggunakan paip air untuk berwuduk. Di masjid ini tersedia khas bilik untuk mengambil wuduk masing-masing bagi lelaki dan wanita. Di dalam bilik wuduk tersebut juga tersedia bilik air serta tandas. Bagi cara kampung pula, sebuah kolam air besar disediakan.

Selain kemudahan untuk beribadah, masjid ini turut dilengkapi dengan beberapa kemudahan lain. Antaranya:
* Perpustakaan
* Dewan seminar
* Pejabat pentadbir
* Tempat menyimpan kasut dan barang.

Berikutan kes kecurian kasut serta sandal yang sering berlaku, sebuah tempat letak kasut berbayar di sediakan.

## Lihat juga
* Masjid Raya, Tawau
* Tawau

## Pautan luar
Al-Kauthar di Facebook.com
Al-Kauthar

**Al-Kauthar** boleh merujuk kepada:
*Surah Al-Kauthar, surah ke-108 di dalam Al-Quran
*Al-Kauthar (masjid), masjid terbesar di Sabah.
Danica Patrick

**Danica Patrick** (lahir 25 Mac 1982 di Beloit, Wisconsin) ialah seorang pelumba kereta berbangsa Amerika Syarikat yang bertanding dalam Siri IndyCar. Beliau dibesarkan di Roscoe, Illinois. Patrick dinamalan "Rookie of the Year" di 2005 Indianapolis 500 dan musim Siri IndyCar 2005. Pada Mei 2006, beliau menerbitkan autobiografi beliau yang bertajuk *Danica: Crossing the Line*. Susulan kemenangan beliau di Indy Japan 300 2008, Patrick menjadi wanita pertama yang memenangi sesebuah perlumbaan IndyCar.

## Rujukan

* 

## Pautan luar

* Danica Patrick Official Website
* Danica Patrick Biography at Team Honda IRL website
* Danica Patrick Career Statistics
* Danica Patrick's weblog at GoDaddy.com
Seksisme

**Seksisme** selalunya merujuk kepada diskriminasi atau kebencian terhadap orang berdasarkan jantina mereka atau apa jua yang berkaitan dengan jantina seseorang. 

Seksisme boleh merujuk kepada perbezaan kepercayaan atau sikap yang: sesuatu jantina lebih rendah atau lebih tinggi dari jantina yang lain (seperti cauvinis lelaki atau perempuan); kebencian atau ketidakpercayaan kepada jantina yang lain; memaksakan stereotaip kelekakian ke atas lelaki atau keperempuanan ke atas perempuan.

## Seksisme dalam pekerjaan
Seksisme dalam pekerjaan merujuk kepada apa saja diskriminasi dalam amalan, kenyataan, tindakan dan sebagainya. Satu bentuk seksisme dalam pekerjaan adalah diskriminasi upah.

Jurang jantina (atau jurang upah jantina) adalah istilah yang merujuk kepada perbezaan yang wujud dalam bayaran antara lelaki dan wanita. Jurang jantina ada didokumentasikan tetapi satu fenomena yang sering disanggah. Walaupun terdapat sedikit perdebatan sama ada wanita mendapat lebih rendah dari lelaki, jumlah tepat pendapatan wanita berbanding lelaki masih diperdebatkan. 

## Nota kaki
Teluk Guayaquil

**Teluk Guayaquil** merupakan satu kawasan perairan yang besar di Lautan Pasifik dibahagian barat Amerika Selatan. Teluk ini merangkumi dari bandar Salinas di Ecuador hingga ke Punta Pariñas, di Peru.

Ia diberi nama semperna nama bandar Guayaquil. Sungai-sungai dari Ecuador dan Peru memasuki Teluk Guayaquil, seperti mana Sungai Guayas, Sungai Jubones, Sungai Zarumilla dan Sungai Tumbes.
Sekolah Menengah Kebangsaan Sultan Ismail II

**Sekolah Menengah Kebangsaan Sultan Ismail II** (secara ringkasnya **SMK Sultan Ismail II**) terletak diatas kawasan lebih kurang 7 ekar ditepi jalan raya utama Kemaman, Terengganu dan berjarak lebih kurang 2 kilometer daripada bandar Chukai, Kemaman Sekolah ini berjiran dengan Sekolah Menengah Kebangsaan Sultan Ismail 1 dan juga Sekolah Kebangsaan Sultan Ismail.

## Sejarah Penubuhan
* Pada asalnya, sekolah ini dibina sebagai sekolah tambahan kepada S.M.K Sultan Ismail.

* Namun, disebabkan ia telah melebihi muatan sebenar sekolah itu untuk menampung jumlah pelajar berlebihan saban tahun menyebabkan perlunya bangunan sekolah yang baru. Maka, terbentuklah sebuah sekolah iaitu `S.M.K SULTAN ISMAIL Ⅱ`.

* Sekolah Menengah Kebangsaan Sultan Ismail telah dibuka untuk persekolahan pada 1 Disember 1991. 

* Sempena pembukaan tahun bersekolahan tersebut , seramai 525 orang pelajar merupakan kumpulan pertama pelajar sekolah ini bersama dengan 27 orang guru. 

* Pada ketika itu, hanya terdapat 2 buah kelas Peralihan, 7 buah kelas Tingkatan 1 dan Tingkatan 2 . Sesi persekolahan hanyalah dijalankan pada sesi pagi sahaja.

* Pada tahun 2009, Sekolah Menengah Kebangsaan Sultan Ismail II memiliki 784 orang pelajar lelaki dan 768 orang pelajar perempuan, menjadikan jumlah keseluruhan murid seramai 1552 orang dan 87 orang guru.

* Kini Sekolah Menengah Kebangsaan Sultan Ismail II  mempunyai seramai 1527 orang pelajar bersama warga guru seramai 83 orang, 9 orang kakitangan bukan guru dan 12 orang Pekerja Swasta termasuk 3 orang Pengawal Keselamatan Swasta.

## Kronologi
* PK1 yang Memangku Tugas PENGETUA ：Tn. Hj. Sau Hamid Sagarlar AMN, PJK, dari Dis 1991 - Mac 1992
* Pengetua : En. Mokhtar @ Mukhtar Bin Mohd, PJK, dari Mac 1992 - Mac 1997
* Pengetua : Puan Arija Binti Abdullah, dari Mac 1997 - Feb 1998
* Pengetua : Tn. Hj. Zakaria @ Mohammad Bin Idris, dari Feb 1998 - Jul 1998
* Pengetua : En. Ishak Bin Jaafar, PJK, dari Jul 1998 - Nov 2005
* Pengetua : Tn. Hj. Mustafa Bin Abdul Ghani, dari Feb 2006 - Apr 2011
* Pengetua : Pn. Hjh. Roeaidah Binti Mat Yusuff, dari Apr 2006 - 
* Pengetua : Pn. Nor Aizan Binti Endut, dari Dis 2014 - 2018
*Pengetua : En. Napatah bin Ariffin, dari 2019 - Aug 2024
*Pengetua : En. Rosman bin Kassim, dari Sep 2024 - Sekarang

## Lagu Sekolah
"SI2 GEMILANG DAN UNGGUL"

Sejahtera sekolah kebanggan kami
Mendidik, membimbing sepangjang hari
Keringat mencurah tanpa henti
Sentiasa tabah menabur bakti
Itulah semangat warga sejati
Setiap masa beruasaha tanpa jemu
Memacu sekolah sampai ke mercu
Kegemilangan sahsiah dan ilmu
Semoga sekolahku terus maju
Itulah aspirasi kami selalu
SI2...Gemilang dan Unggul x 2 

Lirik : Hj. Mustafa Bin Abdul Ghani Lagu : Mohalim (IKLIM) 

## Alamat Sekolah
Sekolah Menengah Kebangsaan Sultan Ismail 2,
Jalan Penghiburan, Kemaman, 
Terengganu Darul Iman, 
Malaysia.https://www.google.com.my/maps/place/Smk+Sultan+Ismail+Ii/

Telefon = +609-8595879  Faks = +609-8597331

## Rujukan


## Pautan luar
* Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017
Wilayah Penza

**Wilayah Penza** (Rusia: Пе́нзенская о́бласть, *Penzenskaya oblast*) merupakan satu subjek persekutuan di Rusia. Wilayah ini terletak dikawasan daerah persekutuan Volga. Pusat pentadbirannya terletak dibandar Penza. Dengan keluasan sehingga 43,200 km²; wilayah ini mempunyai populasi setinggi: 1,452,941 (mengikut bancian 2002).

## Geografi
### Zon waktu

Wilayah Penza terletak dibawah Zon Waktu Moscow (MSK/MSD).  UTC ialah +0300&nbsp;(MSK)/+0400&nbsp;(MSD).
Wilayah Novgorod

**Wilayah Novgorod** merupakan satu subjek persekutuan di Rusia. Pusat pentadbiranya terletak dibandar Veliky Novgorod.

## Geografi
### Zon waktu

Wilayah Pskov terletak dibawah Zon Waktu Moscow (MSK/MSD).  UTC ialah +0300&nbsp;(MSK)/+0400&nbsp;(MSD).
Maju dan Sejahtera

Lagu **Maju dan Sejahtera** ialah lagu rasmi bagi Wilayah Persekutuan, Malaysia yang dilancarkan pada 12 Ogos 2006. Versi baru lagu Maju dan Sejahtera dirasmikan pada 28 Januari 2011.

## Definisi
Senikata lagu Maju dan Sejahtera memenuhi hasrat kehidupan warga Wilayah Persekutuan.

Perkataan 'maju' mencerminkan kemajuan yang hendak dicapai dari segi ekonomi, politik, sosial, rohani, psikologi dan budaya.

Perkataan 'sejahtera' pula mencerminkan aspek berikut:

* Bandaraya yang berkualiti dan efisien yang mempunyai infrastrukur yang terancang dan berkualiti; 

* Sistem pengangkutan awam yang tepat, cepat dan selamat;

* Keselamatan awam yang terjamin dan kemudahan rekreasi untuk memenuhi pelbagai keperluan masyarakat;

* Keharmonian integrasi antara kaum dan penyertaan masyarakat untuk membentuk komuniti yang berhemah, berbudi bahasa dan berbudaya tinggi; 

* Pencapaian masyarakat yang berilmu, bermoral, beretika dan bersikap toleransi;

* Pencapaian ekonomi dan peluang pekerjaan untuk masyarakat; dan 

* Nilai kebersihan, keselesaan dan penjagaan alam sekitar. 

## Lirik (2006-2011)

Susunan muzik dan lirik lagu Maju dan Sejahtera dihasilkan sepenuhnya oleh Datuk Wah Idris pada 2006. 

## Lirik (bermula 28 Januari 2011)

Versi baharu lagu Maju dan Sejahtera ditulis oleh Syed Indera Syed Omar dan digubah oleh Suhaimi Mohd Zain, pada 2011.

Lagu ini digunakan di Wilayah Persekutuan Kuala Lumpur (Kuala Lumpur), Wilayah Persekutuan Labuan (Labuan) dan Wilayah Persekutuan Putrajaya (Putrajaya).

## Rujukan
Is This It

***Is This It*** ialah album debut The Strokes, dilancarkan pada 2001. Album ini sering dinyatakan sebagai antara album terbaik bagi dekad ketika itu. Album ini dikenali kerana proses rakaman lagu-lagunya yang sangat minimalis. Bunyinya kasar, tetapi itu lah penyebab yang membuatkan ia menjadi sebuah rekod yang hebat melalui semangat rock 'n' roll yang sangat menebal. Ditambah pula dengan bunyi yang agak klasik dan penampilan ala-ala The Beatles, album ini umpama membawa muzik dari masa lalu yang dimodenkan dengan perasa The Strokes.

## Penyenaraian trek
Semua lagu oleh ditulis oleh Julian Casablancas. *Dalam kurungan ialah terjamahan tajuk lagu dalam Bahasa Melayu.

#"Is This It (Inikah Ia)" – 2:34
#"The Modern Age (Zaman Baru)" – 3:32
#"Soma" – 2:37
#"Barely Legal (Hampir Tidak Sah)" – 3:58
#"Someday (Suatu Hari)" – 3:07
#"Alone, Together (Sendirian, Bersama)" – 3:12
#"Last Nite (Malam Tadi)" – 3:17
#"Hard to Explain (Sukar Untuk Dijelaskan)" – 3:47
#"New York City Cops (Polis Kota New York)" – 3:36
#*"When It Started" (Apabila Ia Bermula) - menggantikan "New York City Cops" pada edisi A.S. – 2:57
#"Trying Your Luck (Mencuba Nasibmu)" – 3:27
#"Take It or Leave It (Ambil Ia Atau Biarkan Ia)" – 3:16

### Penyenaraian trek DVD
#"Last Nite" (video muzik)
#"Hard to Explain" (video muzik)
#"Someday" (video muzik)
#"New York City Cops" (diambil dari MTV2)
#"The Modern Age" (diambil dari MTV2)

## Single

## Anggota
*Greg Calbi	 - Mastering
*Gordon Raphael	 - Penerbit
*Steve Ralbovski - A&R
*JP Bowersock	 - Guru
*Ryan Gentles - Pengurus
*Fabrizio Moretti	 - Dram
*Nikolai Fraiture	 - Gitar bes
*Julian Casablancas	 - Penyanyi
*Nick Valensi	 - Gitar
*Albert Hammond, Jr. - Gitar